wickkiey/tamil-wikipedia-chunked huggingface dataset:
# கி. சந்திரசேகரன்

## இலக்கியவாழ்க்கை

இவர் பெரும்பாலும் கலைமகள் இதழில் எழுதினார். கல்கி, ஆனந்த விகடன் இதழ்களிலும் அவருடைய கதைகள் வெளிவந்துள்ளன. தன் தந்தையின் வாழ்க்கை வரலாற்றை அவர் வி.கிருஷ்ணசாமி ஐயர் என்ற பெயரில் எழுதி கலைமகள் காரியாலய வெளியீடாக வந்தது. தன் நண்பர் கே.ராமகோடீஸ்வர ராவ் ஆங்கிலத்தில் நடத்திய *TRIVENI Quarterly* இதழில் பெரும்பாலும் எழுதினார்.
# கி. சந்திரசேகரன்

## பொதுப்பணிகள்

இவர் சென்னை உயர்நீதிமன்ற வழக்கறிஞராக பணியாற்றினார். தன் உறவினரான நாராயணசாமி ஐயர் நடத்திய *Madras Law Journal* இதழில் தொடர்ந்து எழுதினார். *Indian Law Reports* இதழில் டாக்டர் வி.வி.சௌதுரிக்கு பின் ஆசிரியராக இருந்தார். ஆனால் அவர் சட்டத்தொழிலை தீவிரமாகச் செய்யவில்லை.  
தன் தந்தை தொடங்கிய பொதுநிறுவனங்களை நிர்வகிப்பதையே வி.சந்திரசேகரன் பொதுவாகச் செய்துவந்தார். வி.கிருஷ்ணசாமி ஐயர் தொடங்கிய மதராசு சமசுகிருதக் கல்லூரியின் செயலாளராகப் பணியாற்றினார். சென்னை மியூசிக் அக்காதமியின் நிறுவனர்களில் ஒருவர், முதல் துணைத்தலைவர்.  
சந்திரசேகரன் கீழ்க்கண்ட பதவிகளை வகித்தார்.
- முதல் தேர்தல் வழக்குமன்ற உறுப்பினர் (Election Tribunal during the elections held in 1952)
- சென்னைப் பல்கலைக்கழக தாகூர் இருக்கையின் பேராசிரியர்
- தமிழ் எழுத்தாளர் சங்கத் தலைவர்
- சாகித்ய அகாதெமி, சங்கீத நாடக அகாதெமி உறுப்பினராக ஆறு ஆண்டுகள்
- வானொலி திரைப்படத் தணிக்கைக் குழுக்களில் ஆறு ஆண்டுகள்
- குப்புசாமி சாஸ்திரி ரிசர்ச் இன்ஸ்டியூட்டின் தலைவர்.
- சம்ஸ்கிருத அக்காதமி தலைவர்
- ஆர்ய மாதா சபை செயலாளர்
- வெங்கடரமணா ஆயுர்வேத கல்லூரி செயலாளர்
- சவுத் இண்டியன் நேஷனல் அசோசியேஷன் தலைவர்
- ரானடே லைப்ரரி செயலாளர்
- கலாக்ஷேத்ரா அமைப்பின் நிறுவனர்களில் ஒருவர்.
# கி. சந்திரசேகரன்

## மறைவு

கி.சந்திரசேகரன் ஆகஸ்ட் 28, 1988-ல் மறைந்தார்
# கி. சந்திரசேகரன்

## இலக்கிய இடம்

கி.சந்திரசேகரன் தொடக்ககாலத்தில் கவனிக்கத்தக்க சிறுகதைகளை எழுதியிருக்கிறார். சுந்தர ராமசாமி அவரை இளமையில் கவர்ந்த சிறுகதையாசிரியராக கி.சந்திரசேகரனையும் அவருடைய பச்சைக்கிளி என்னும் சிறுகதைத் தொகுதியையும் குறிப்பிட்டிருக்கிறார். சந்திரசேகரன் தொடர்ச்சியாக எழுதவில்லை. தன் தந்தை வி.கிருஷ்ணசாமி ஐயர் நிறுவிய பண்பாட்டு நிறுவனங்களை நிர்வகிப்பவராக மாறினார். கி.சந்திரசேகரன் தன் தந்தை ஜஸ்டிஸ் வி.கிருஷ்ணசாமி ஐயர் பற்றி எழுதிய வாழ்க்கை வரலாறு தமிழின் முக்கியமான வாழ்க்கை வரலாற்றுநூல்களில் ஒன்று. வி.கிருஷ்ணசாமி ஐயர் பற்றி சி.சுப்ரமணிய பாரதியார் அளிக்கும் எதிர்மறைச் சித்திரத்தை அகற்றுவது. சுதந்திரப்போராட்டக் காலத்தின் தொடக்கப்பகுதியின் சித்திரத்தையும், அன்றைய நீதிமன்றம் சார்ந்த உலகத்தையும் சித்தரிப்பது.
# கி. சந்திரசேகரன்

## படைப்புகள்

###### தமிழ்
- இசையணங்கு
- பாசம்
- பச்சைக்கிளி
- கண்ணில்லாத கபோதி
- முன்னிரவு சிறுகதைத் தொகுதிகள்
- தாளசமுத்திரம்
- கற்பனைத்திரை
- ரவீந்திரநாத தாகூர்
- ஜஸ்டிஸ் வி.கிருஷ்ணசாமி ஐயர்  
###### ஆங்கிலம்
- Culture and creativity
- Golden harvest
- Tagore a master mind
- P.S. Sivasamy Iyer
- V. Krishnaswamy Iyer
- Persons and Persona lities
- Studies and sketches
- Waves and stranger  
- தமிழ் இலக்கிய வரலாறு-மது. ச. விமலானந்தம்
# புரோடாக்டினியம்(IV) புரோமைடு

**புரோடாக்டினியம்(IV) புரோமைடு** (*Protactinium(IV) bromide*) என்பது PaBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆக்டினைடு ஆலைடாக வகைப்படுத்தப்படும் இச்சேர்மம் புரோடாக்டினியமும் புரோமினும் சேர்ந்து வினைபுரிவதால் இச்சேர்மம் உண்டாகிறது. புரோடாக்டினியம்(IV) புரோமைடு கதிரியக்கப்பண்பு கொண்டதாகும். புரோமினுடைய பழுப்பு நிறம் காரணமாக புரோடாக்டினியம்(IV) புரோமைடு நாற்கோண வடிவத்தில் பழுப்பு நிற படிகங்களாகக் காணப்படுகிறது.  
::3 PaBr<sub>5</sub> + Al ---> 3 PaBr<sub>4</sub> + AlBr<sub>3</sub>
:: 2 PaBr<sub>5</sub> + H<sub>2</sub> ---> 2 PaBr<sub>4</sub> + 2 HBr
# புரோடாக்டினியம்(IV) புரோமைடு

## பண்புகள்

ஆண்டிமனி(III) ஆக்சைடுடன் புரோடாக்டினியம்(IV) புரோமைடு வினைபுரிந்து புரோடாக்டினியம் புரோமேட்டு கிடைக்கிறது:  
:: 3 PaBr<sub>4</sub> + Sb<sub>2</sub>O<sub>3</sub>---> 3 PaOBr<sub>2</sub> + 2 SbBr<sub>3</sub>
# அந்தோனி புரூக்

**அந்தோனி புரூக்** <small>அல்லது</small> **ராஜா மூடா அந்தோனி புரூக்** (ஆங்கிலம்: *Anthony Brooke* <small>அல்லது</small> *Anthony Walter Dayrell Brooke*; மலாய்: *Rajah Muda Sarawak Anthony Brooke*) (பிறப்பு: 10 டிசம்பர் 1912 – இறப்பு: 2 மார்ச் 2011), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் **ராஜா மூடா சரவாக்** எனும் ஓர் இளவரசர்.  
இவரின் மாமா சார்லசு வைனர் புரூக், 25 ஆகஸ்டு 1937-இல், இவரை வெள்ளை இராஜா பரம்பரையில்; ராஜா மூடா சரவாக் எனும் இளவரசர் பதவியை வழங்கினார்.  
அந்தோனி புரூக்கின் தந்தையார் பெர்த்திராம் புரூக். இவர் (பெர்த்திராம் புரூக்); வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் *(Charles Brooke)* என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார்.
# அந்தோனி புரூக்

## பொது

**வெள்ளை இராஜா**, (*White Rajahs* <small>அல்லது</small> *Rajah of Sarawak*) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.  
1840-ஆம் ஆண்டுகளில், போர்னியோ தீவின் வடமேற்குப் பகுதியில் **சரவாக் சுல்தானகம்** எனும் சரவாக் இராச்சியம் ஆட்சி செய்தது.
# அந்தோனி புரூக்

## வரலாறு

அந்தோனி புரூக் இங்கிலாந்தில் பிறந்து வளர்ந்தவர். இங்கிலாந்து ஈடன் கல்லூரி *(Eton College);* டிரினிட்டி கல்லூரி *(Trinity College);* மற்றும் லண்டன் பல்கலைக்கழகம் *(University of London)* ஆகிய கல்வி நிலையங்களில் படித்தவர்.  
1930-ஆம் ஆண்டுகளில், அந்தோனி புரூக், சரவாக் இராச்சியத்தின் அரசு பொதுச் சேவையில் நிலத்துறை மற்றும் பதிவுத் துறை *(Land and Registry Department)* உட்பட பல்வேறு துறைகளில் சேவை செய்தவர். பின்னர் நீதியாளராகவும் (மாஜிஸ்திரேட்) பணியாற்றினார்.
# அந்தோனி புரூக்

## வரலாறு

### சிறப்பு ஆணையர்

1941 நவம்பரில், இரண்டாம் உலகப் போரின் போது, பிரித்தானிய இராணுவப் பணியில் சேர்ந்தார். மேலும் 1941 முதல் 1944 வரை இலங்கை, கண்டி, உளவுப் படையில் ஓர் அதிகாரியாகப் பணியாற்றினார்.  
1944 முதல் 1945 வரை ஐக்கிய இராச்சியத்தில், சரவாக்கின் சிறப்பு ஆணையராகவும் சேவை செய்தவர்.
# அந்தோனி புரூக்

## புரூக் வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |
| --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823, இங்கிலாந்து | 1 டிசம்பர் 1868, இங்கிலாந்து |  |
| **சார்லசு புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |
| **சார்லசு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |
| **பெர்த்திராம் புரூக்**
Tuan Muda of Sarawak
(1917–1946) | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# பிரணவ் வெங்கடேசு

**பிரணவ் வெங்கடேசு** (*pranav venkatesh* ) இந்தியாவின் 75 ஆவது சதுரங்க கிராண்டுமாசுட்டராக அறிவிக்கப்பட்டுள்ளார். இதன் மூலம் 15 வயது நிறைவடைந்த பிரணவ் தமிழகத்தின் 27 ஆவது கிராண்டுமாசுட்டர் என்ற சிறப்புக்கு உரியவரானார்.  
சென்னை வேலம்மாள் பள்ளியில் பத்தாம் வகுப்பு படித்து வரும் பிரணவ், இளம் வயதிலிருந்தே பல்வேறு சதுரங்க போட்டித் தொடர்களில் பங்கேற்று பதக்கங்கள் பல வென்றிருக்கிறார். மேலும் மாநில அளவிலான சதுரங்க வெற்றியாளர் போட்டியில் மூன்று முறை வெற்றியாளர் பட்டமும், 2021-ம் ஆண்டில் நடைபெற்ற உலக அளவிலான அதிவேக சதுரங்க வகைப் போட்டியில் வெண்கலப் பதக்கமும் வென்றுள்ளார்.  
2021-ம் ஆண்டு நடைபெற்ற முதல் சுற்றான செர்பியா திறந்தநிலை சதுரங்கப் போட்டியில் வெற்றி பெற்று கிராண்டுமாசுட்டர் பட்டத்திற்கான முதலாவது தகுதியைப் பெற்றார். அங்கேரியின் புடாபெசுட்டு நகரில் சூன் மாதம் நடைபெற்ற போட்டியில் இப்பட்டத்திற்கான இரண்டாம் தகுதி நிலைக்கு பிரணவ் தேர்வானார். இறுதியாக உருமேனியாவில் நடந்த இறுதி ஆட்டத்தில் 9 சுற்றுகளில் 7 புள்ளிகள் பெற்று கிராண்டுமாசுட்டர் பட்டத்தை வென்றார்.  
பிரணவின் தந்தை எம். வெங்கடேசு ஒரு தகவல் தொழில்நுட்ப வல்லுநர் ஆவார்.
# பியூ பிளின்

**பியூ பிளின்** (பிறப்பு: மார்ச்சு 23, 1970) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் நடிகர் டுவெயின் ஜான்சன் என்பவர் நடித்த ஹெர்குலிஸ்: த திரசியன் வோர்ஸ் (2014), சான் ஆன்ட்ரியாஸ் (2015), ஸ்கைஸ்கிராப்பர் (2018) மற்றும் ராம்பேஜ் (2018) போன்ற வெற்றித் திரைப்படங்களை தயாரித்ததற்காக மிகவும் பிரபலமானவர். இவர் 2001 ஆம் அண்டு திரைப்பட நடிகை மார்லி ஷெல்டனை திருமணம் செய்து கொண்டார், இவர்களுக்கு இரண்டு மகள்கள் உள்ளனர்.
# பியூ பிளின்

## தொழில்

இவர் ஆரம்பத்தில் தயாரிப்பாளர் ஸ்காட் ருடினின் நிர்வாக உதவியாளராக இருந்தார். பின்னர் 1996 ஆம் ஆண்டு முதல் ஜான்சு என்ற திரைப்படம் மூலம் தயாரிப்பாளராக அறிமுகமானார். இவர் 18 ஆண்டுகளுக்கும் மேலாக அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் தயாரிப்பாளர்கள் கில்ட் ஆப் அமெரிக்காவின் உறுப்பினராகவும் உள்ளார்.  
இவரது சொந்த அசல் யோசனையின் அடிப்படையில் சான் ஆன்ட்ரியாஸ் என்ற படம் 2015 ஆம் ஆண்டு வெளியானது. இது நியூ லைன் சினிமா மற்றும் வார்னர் புரோஸ். நிறுவனங்களில் 2015 ஆம் ஆண்டின் மிகவும் வெற்றிகரமான திரைப்படமாகும், அத்துடன் உலகளவில் $475 மில்லியன் வசூலித்தது. அதை தொடர்ந்து ஜர்னி டு தி சென்டர் ஆப் தி எர்து (2008), தி ரைட் (2011), ஜர்னி 2: தி மிஸ்டீரியசு ஐலேண்ட் (2012), ஹன்ஸல் அண்ட் க்ரேடெல் (2013) மற்றும் பேவாட்சு (2017) போன்ற பல படங்களை தயாரித்துள்ளார்.
# தானி கார்சியா

**தானி கார்சியா** (பிறப்பு: நவம்பர் 29, 1968) என்பவர் அமெரிக்க நாட்டு தொழிலதிபர், முதலீட்டாளர் மற்றும் திரைப்படத் தயாரிப்பாளர் ஆவார். இவர் மியாமி பல்கலைக்கழகத்தில் தொழில் முறையில் பட்டம் பெற்றதைத் தொடர்ந்து, 1992 இல் மெரில் லிஞ்சில் நிதித்துறையில் தனது வாழ்க்கையைத் தொடங்கினார்.  
இவர் 2008 இல் நடிகர் டுவெயின் ஜான்சனின் வாழ்க்கையை நிர்வகிக்கத் தொடங்கினார். 2012 ஆம் ஆண்டில் கார்சியா செவன் பக்சு புரொடக்சன்சு என்ற தயாரிப்பு நிறுவனத்தை இணைந்து நிறுவினார், இவர் டுவெயின் ஜான்சன் நடித்த பேவாட்சு (2017), சுமான்சி: வெல்கம் டூ தி ஜங்கிள் (2017), ஹோப்ஸ் அண்டு ஷா (2019), ஜங்கிள் குரூசு (2021) மற்றும் பிளாக் ஆடம் (2022) போன்ற பல படங்களைத் தயாரித்துள்ளது என்பது குறிப்பிடத்தக்கது.
# கேரி யுவரோவ்ஸ்கி

**கேரி யுவரோவ்ஸ்கி** (; உச்சரிப்பு: /jʊəˈrɒfski/; பிறப்பு: ஆகஸ்ட் 19, 1970) ஒரு அமெரிக்க விலங்குரிமை ஆர்வலரும் விரிவுரையாளரும் ஆவார். தற்கால நனிசைவ சித்தாந்தத்தில் அவர் பெரும் தாக்கத்தை ஏற்படுத்தியவராவார்.  
2002-க்கும் 2005-க்கும் இடையிலான காலகட்டத்தில் யுவரோவ்ஸ்கி அளித்த நனிசைவ வாழ்வுமுறையினை ஊக்குவிக்கும் பல பொது விரிவுரைகளுக்கு பீட்டா (PETA) அமைப்பி நிதியுதவி வழங்கி உதவியது. 2010-ஆம் ஆண்டில், ஜார்ஜியா தொழில்நுட்பப் பல்கலைக்கழகம் கல்லூரியில் இவர் ஆற்றிய உரை யூடியூப் காணொளியாக வெளியானதைத் தொடர்ந்து யுவரோவ்ஸ்கியின் புகழ் உலகம் முழுவதும் (குறிப்பாக இஸ்ரேலில்) வேகமாகப் பரவியது. மில்லியன் கணக்கில் பார்வைகளைப் பெற்ற அந்தக் காணொளி பல மொழிகளில் மொழிபெயர்க்கப்பட்டுள்ளது. யுவரோவ்ஸ்கி அவரது செயற்பாடுகளுக்காகப் பலரால் பாராட்டப்பட்டும் அவரது தீவிரக் கருத்துக்களுக்காக மற்றவர்களால் விமர்சிக்கப்பட்டும் உள்ளார். இவர் 1997 மற்றும் 2001 ஆம் ஆண்டுகளுக்கு இடையில் 13 முறை கைது செய்யப்பட்டார். மேலும் 1999 இல் கனடாவில் உள்ள ஒரு உரோமப் பண்ணையை சோதனை செய்து 1997-ல் மின்க் (mink) எனப்படும் 1,542 உரோமக்கீரிகளை விடுவித்து அதற்காக 77 நாட்கள் கடுங்காவல் சிறையில் கழித்துள்ளார். கனடா, ஐக்கிய இராச்சியம் ஆகிய நாடுகளுக்கும் நுழைவதற்கும் இவர் நிரந்தரமாகத் தடை செய்யப்பட்டுள்ளார்.  
மார்ச் 30, 2017 அன்று, யுவரோவ்ஸ்கி தனது முகநூல் பக்கத்தில் தனது விலங்குரிமை செயற்பாடுகளுக்கு ஓய்வு கொடுப்பதாக அறிவித்தார்: "எனது தேக்கம் முற்றிலுமாகத் தீர்ந்து விட்டது. எனவே விலங்குரிமைத் திட்டங்களில் மாணவர்களுக்கு உதவுவது, நனிசைவ வாழ்வுமுறையினைத் துவங்கும் நபர்களின் மின்னஞ்சல் கேள்விகளுக்கு பதிலளிப்பது உள்ளிட்டவை தவிர வேறு வகையில் இனி வலைதளங்களிலோ நேர்முக செயற்பாடுகளிலோ இனி பங்கு கொள்ள மாட்டேன்" என்று தனது விடைபெறும் உரையில் அவர் கூறியிருந்தார்.
# கேரி யுவரோவ்ஸ்கி

## வாழ்க்கைக் குறிப்பு

யுவரோவ்ஸ்கி அமெரிக்காவின் மிச்சிகனில் உள்ள டெட்ராய்டில் ஒரு யூத குடும்பத்தில் பிறந்தார். அவர் ஓக் பார்க் நகரில் வளர்ந்தார்.  
2013-ம் ஆண்டு ஒரு நேர்காணலில் யுவரோவ்ஸ்கி தனது உயர்நிலைப் பள்ளி வாழ்க்கையில் தான் பிறருக்குத் தொல்லை தரும் ஒரு "வாண்டுப்பையனாக" விளங்கியதாகக் கூறினார். தான் அங்கு படித்த நான்கு ஆண்டுகள் முழுவதும் வேண்டுமென்றே கணித வகுப்புகளைப் புறக்கணித்ததை அந்த நேர்காணலில் அவர் பகிர்ந்து கொண்டார். மேலும் அப்பள்ளிப் படிப்பின் முடிவில் இச்செய்தியை அறிந்த அப்பள்ளியின் முதல்வர் தனக்கு பள்ளிப் படிப்புச் சான்றிதழை வழங்க மறுத்ததையும் பின்னர் அதை எதிர்த்து உறுதியுடன் நின்ற தனக்கு வேறு வழியின்றி சான்றிதழ் வழங்க முதல்வர் ஒப்புதல் அளித்ததையும் யுவரோவ்ஸ்கி நினைவு கூர்ந்தார். யுவரோவ்ஸ்கி ஓக்லாந்துப் பல்கலைக்கழகத்தில் இதழியல் துறையில் பி.ஏ. பட்டப்படிப்பை முடித்து மேலும் ஸ்பெக்ஸ் ஹோவர்ட் ஸ்கூல் ஆஃப் மீடியா ஆர்ட்ஸ் கல்லூரியில் வானொலி ஒலிபரப்புத் துறையில் பட்டம் பெற்றுள்ளார்.
# கேரி யுவரோவ்ஸ்கி

## வெளியிணைப்புகள்

-
-
# நல்லத்தம்பி கலைச்செல்வி

**நல்லத்தம்பி கலைச்செல்வி** (*N Kalaiselvi*) என்பவர் இந்திய அறிவியலாளரும் இந்தியாவின் அறிவியல் மற்றும் தொழிலக ஆய்வு மன்றத்தின் தற்போதைய தலைமை இயக்குநரும் ஆவார். இப்பதவியினை வகிக்கும் முதல் பெண் என்ற பெருமையினையும் இவர் பெறுகின்றார்.
# நல்லத்தம்பி கலைச்செல்வி

## இளமையும் கல்வியும்

கலைச்செல்வி இந்தியாவின் தென்மாநிலமான தமிழ்நாட்டின் திருநெல்வேலி மாவட்டம் அம்பாசமுத்திரம் அருகிலுள்ள விக்கிரமசிங்கபுரத்தைச் சேர்ந்தவர். கலைச்செல்வி இங்குள்ள தூய ஜோசப் நடுநிலைப் பள்ளியில் 8-ம் வகுப்பு வரையும், பாளையங்கோட்டை காந்திமதி அம்பாள் மகளிர் மேல்நிலைப் பள்ளியில் 9 முதல் 12-ம் வகுப்பு வரையும் பள்ளிக் கல்வியினை முடித்துள்ளார். திருநெல்வேலியில் பள்ளிக் கல்வியினை முடித்த இவர் சிதம்பரம், அண்ணாமலைப் பல்கலைக்கழகத்தில் முனைவர் பட்டம் பெற்றார்.
# நல்லத்தம்பி கலைச்செல்வி

## ஆய்வாளர் பணி

முனைவர் பட்ட ஆய்வினை முடித்து அறிவியல் மற்றும் தொழிலக ஆய்வு மன்றத்தின் ஆராய்ச்சியாளராகச் சேர்ந்த கலைச்செல்வி, இந்த ஆய்வுக் கழகத்தின் ஆய்வு நிறுவனங்களுள் ஒன்றாக மத்திய மின் வேதியியல் ஆய்வு மையத்தின் இயக்குநராக 2019ஆம் ஆண்டு நியமிக்கப்பட்டார். தற்பொழுது இந்திய அரசு இவரை இந்தியாவின் அறிவியல் மற்றும் தொழிலக ஆய்வு மன்றத்தின் தலைமை இயக்குநராக நியமித்துள்ளது.
# நல்லத்தம்பி கலைச்செல்வி

## சாதனைகளும் விருதுகளும்

- வருகை ஆய்வாளர் விருது, இந்திய தேசிய அறிவியல் கழகம், புது தில்லி, 1999
- இளம் விஞ்ஞானி கருத்தரங்கு விருது (3 முறை) 1999, 2000 & 2001, மத்திய மின் வேதியியல் ஆய்வு மையம், காரைக்குடி
- கொரியாவின் பிரைன் பூல் ஆய்வு விருது, (தென் கொரியா) 2003
- ராமன் ஆய்வு விருது (அறிவியல் மற்றும் தொழிலக ஆய்வு மன்றம், இந்தியா) 2009ஆம் ஆண்டில் அமெரிக்கா ஆஸ்டினில் உள்ள டெக்சாஸ் பல்கலைக்கழகத்தில் ஆய்விற்காக வழங்கப்பட்டது.
- தென் கொரியாவிற்கு வருகை தரும் விஞ்ஞானிகளின் இந்திய தேசிய அறிவியல் கழகப் பரிமாற்றத் திட்டம்
- பெங்களூர், பொருளறிவியல் சமூக பதக்கம், 2015
- சி வி ராமன் மகளிர் அறிவியல் சாதனையாளர் விருது, 2019
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

ஆகும்.]]
இங்கு மங்கோலியப் பேரரசின் அரசியல் பிரிவுகளைப் பற்றியும் திறை செலுத்திய அரசுகளைப் பற்றியும் குறிப்பிடப்பட்டுள்ளது. படையெடுப்புகள் மற்றும் வெற்றிகள் மூலமாக மங்கோலியர்கள் ஒரு பரந்த பேரரசை உருவாக்கினர். அவர்களது பேரரசில் பல அரசியல் பிரிவுகளும், அடிபணிந்த நாடுகளும், திறை செலுத்திய அரசுகளும் இருந்தன. வரலாற்றின் மிகப்பெரிய ஒன்றிணைந்த நிலப் பேரரசு இதுவாகும். எனினும் மோங்கே கானின் இறப்பிற்குப் பிறகு டொலுய் உள்நாட்டுப் போர் மற்றும் அதன் பின்வந்த போர்கள், மங்கோலியப் பேரரசின் சிதைவுக்கு இட்டுச் சென்றன. 1294ஆம் ஆண்டு பேரரசானது நான்கு தன்னாட்சியுடைய கானரசுகளாகச் சிதறுண்டது. அக்கானரசுகள் வடமேற்கில் தங்க நாடோடிக் கூட்டம், நடுவில் சகதாயி கானரசு, தென்மேற்கில் ஈல்கானரசு மற்றும் தற்காலப் பெய்ஜிங்கை அடிப்படையாகக் கொண்டிருந்த கிழக்கில் இருந்த யுவான் அரசமரபு ஆகியவையாகும். பேரரசில் யுவான் பேரரசர்கள் பெயரளவுப் பட்டமான ககானைப் பயன்படுத்திய போதும் இந்நிலையே தொடர்ந்தது.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## ஆரம்ப மங்கோலியப் பேரரசின் அரசியல் பிரிவுகள்

ஆரம்பகால மங்கோலியப் பேரரசின் அரசியல் பிரிவுகளானவை ஒட்டுநிலக் கானரசுகளுடன் ஐந்து முதன்மையான பகுதிகளைக் கொண்டிருந்தன. அவை:  
- கரகோரத்தைத் தலைமையிடமாகக் கொண்ட மங்கோலியா, தெற்கு சைபீரியா மற்றும் மஞ்சூரியா:  
- எஞ்சிங் துறையின் கீழ் இருந்த வடக்கு சீனா மற்றும் திபெத்து;  
- பெஷ்பலிக் துறையின் கீழ் இருந்த குவாரசம், மவரன்னர் மற்றும் அமி பாலைவனச் சோலைகள்  
- ஆமூ தாரியா துறையின் கீழ் இருந்த பாரசீகம், சியார்சியா, ஆர்மீனியா, சிலிசியா மற்றும் துருக்கி (முந்தைய செல்யூக் ஆட்சி செய்த பகுதிகள்)  
- தங்க நாடோடிக் கூட்டம். குறிப்பிடத்தக்க உருசிய அறிஞர்கள் ஏ. பி. கிரிகோரேவ் மற்றும் ஓ. பி. புரோலோவா ஆகியோரது கூற்றுப்படி, சூச்சி வழித்தோன்றல்களின் உளூஸானது 10 மாகாணங்களைக் கொண்டிருந்தது: 1. கிவா அல்லது குவாரசம், 2. தேஷ்த்-இ-கிப்சாக், 3. கசரியா, 4. கிரிமியா, 5. அசோவ் கரைகள், 6. சிர்காசியர்களின் நாடு, 7. பல்கர், 8. வலாச்சியா, 9. ஆலனியா, 10. உருசிய நிலங்கள்.  
செங்கிஸ் கான் நடு ஆசியாவில் போர்ப் பயணத்தில் ஈடுபட்டிருந்த பொழுது, அவரது நம்பிக்கைக்குரிய தளபதியான முகாலி மாகாணங்கள் உருவாக்க முயற்சித்தார். அரசு விவகாரங்களுக்கான கிளைத் துறையை நிறுவினார். ஆனால் ஒக்தாயி அவற்றை நீக்கினார். கிதான் இனத்தைச் சேர்ந்த முக்கியமான கன்பூசிய அரசியல் மேதை எலு சுகையின் பரிந்துரைப்படி வட சீனாவின் பகுதிகளை 10 பாதைகளாகப் பிரித்தார். மேலும் அவர் பேரரசை பெஷ்பலிக் நிர்வாகம், எஞ்சிங் நிர்வாகம், கரகோரத்தை தலைமையிடமாகக் கொண்ட மஞ்சூரியா, மங்கோலியா மற்றும் தெற்கு சைபீரியா என்ற பிரிவுகளாகப் பிரித்தார். அவரது ஆட்சியின் கடைசிக்காலத்தில் ஆமூ தாரியா நிர்வாகமும் நிறுவப்பட்டது. மோங்கே கானின் ஆட்சியின்போது இந்த நிர்வாகங்கள் கிளைத் துறைகள் என்று பெயர் மாற்றப்பட்டன.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## யுவான் அரசமரபு

யுவான் அரச மரபைத் தோற்றுவித்த குப்லாய் (பேரரசர் சிசு) ஏற்கனவே இருந்த கல்வி நிறுவனங்களில் குறிப்பிடத்தக்க அளவில் சீரமைப்புகளைச் செய்தார். 1271ஆம் ஆண்டு இவர் யுவான் அரச மரபைத் தோற்றுவித்தார். மூன்று மன்னர்கள் மற்றும் ஐந்து மாமன்னர்கள் முதல் தாங் அரசமரபு வரையிலான பாரம்பரிய அரசியல் வழித்தோன்றலாகத் தன்னைக் கோரினார். தெற்கு சாங் அரச மரபைத் தோற்கடித்ததன் மூலம் தென் சீனாவை யுவான் படைகள் கைப்பற்றின. தன் ஆட்சியில் அனைத்து சீன முதன்மைப் பகுதிகளையும் யுவான் அரசமரபானது ஒன்றிணைத்தது. மற்றொரு புறம், மேற்குக் கானரசுகள் மீதிருந்த உண்மையான கட்டுப்பாட்டை குப்லாய் இழந்தார். யுவான் அரசமரபின் பகுதிகளானவை நடுச் செயலகத்தால் நிர்வாகம் செய்யப்பட்ட நடுப்பகுதி, பல கிளை செயலகங்கள் அல்லது பௌத்த மற்றும் திபெத்திய விவகாரங்களுக்கான துறையின் கீழ் வந்த பகுதிகள் எனப் பிரிக்கப்பட்டன.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## தங்க நாடோடிக் கூட்டம்

தங்க நாடோடிக் கூட்டத்தின் (*சூச்சி வழித்தோன்றல்களின் உளூஸ்*) இரண்டு முதன்மையான பிரிவுகள் வெள்ளை நாடோடிக் கூட்டம் மற்றும் நீல நாடோடிக் கூட்டம் என்று அறியப்பட்டன. இவை முறையே படுவின் உளூஸ் (மாவட்டம்) மற்றும் ஓர்டாவின் உளூஸ் என்றும் அழைக்கப்பட்டன.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

மங்கோலியப் பேரரசு அதன் உச்ச பட்ச பரப்பளவைவின்போது தற்போதைய மங்கோலியா, சீனா, பெரும்பான்மையான அல்லது முழுவதுமான உருசியா, உக்ரைன், சிலிசியா, அனத்தோலியா, சியார்சியா, ஆர்மீனியா, பாரசீகம், ஈராக்கு, கொரியா மற்றும் நடு ஆசியா, மற்றும் பர்மா, உருமேனியா மற்றும் பாகிஸ்தானின் பகுதிகள் ஆகிய அனைத்தையும் தன்னகத்தே கொண்டிருந்தது. அதே நேரத்தில் பல நாடுகள் மங்கோலியப் பேரரசிடம் அடிபணிந்த அல்லது திறை செலுத்தும் அரசுகளாக மாறின.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

### ஐரோப்பாவில் அடிபணிந்தவர்கள்

- **லித்துவேனியாவின் மாட்சிமிக்க வேள் பகுதி**, பெயரளவுக்கு திறை செலுத்தியவர்கள். எனினும், ஓர்டா மற்றும் போரோல்டை தலைமையிலான மங்கோலியர்கள் லித்துவேனியாவின் தெற்குப் பகுதிகள் மீது 1241 மற்றும் 1259 (பிறகு நோகை) ஆகிய ஆண்டுகளில் படையெடுத்தனர். 1382ஆம் ஆண்டு லித்துவேனியாவின் மாட்சி மிக்க இளவரசனும், போலந்தின் மன்னனுமான ஜோகைலா, 1368ஆம் ஆண்டு யுவானின் வீழ்ச்சிக்குப் பிறகு தோக்தமிசை அதிகாரப்பூர்வமாகத் தன் ஆளும் பிரபுவாக ஏற்றுக்கொண்டார். தங்க நாடோடிக் கூட்டத்தின் மங்கோலியர்கள் எப்போதுமே லித்துவேனியர்களைத் தங்களது குடிமக்களில் ஒருவராகவே கருதினர். தைமூரியப் பேரரசுக்கு எதிரான தனது படையெடுப்பிற்காக கீவிலிருந்து வரி வசூலிக்குமாறு லித்துவேனிய மன்னனை (பிறகு ஜோகைலா மற்றும் அவருக்குப் பின் வந்தவர்களிடமும்) தோக்தமிசு கோரினார்.
- **நோவ்கோரோட் குடியரசு, பிஸ்கோ** மற்றும் **ஸ்மோலன்ஸ்க்,** உள்ளிட்ட குறிப்பிடத்தக்க எண்ணிக்கையிலான உருசிய அரசுகள். 1239ஆம் ஆண்டு படு கானால் உருசியாவின் வடக்குப் பகுதியை அடைய முடியவில்லை. ஏனெனில் நோவ்கோரோடு மற்றும் பிஸ்கோ போன்ற நகர அரசுகளைச் சுற்றி சதுப்பு நிலங்கள் இருந்தன. அலெக்சாந்தர் நெவ்ஸ்கியின் தூதரகப் பேச்சுவார்த்தைகள், மங்கோலிய அச்சுறுத்தல்கள் மற்றும் டியூடோனிக் வரிசையின் படையெடுப்பு ஆகியவற்றின் ஒன்றிணைந்த தாக்கமானது ஆரம்பத்தில் நோவ்கோரோடையும் பிறகு பிஸ்கோவையும் திறை செலுத்தும் நிலையை ஏற்றுக்கொள்ள வைத்தன. 1274ஆம் ஆண்டு கடைசி உருசிய வேள் பகுதிகள் மோங்கே தெமூரின் நாடோடிக் கூட்டத்தின் குடிமக்களாயின.
- **இரண்டாவது பல்கேரியப் பேரரசு**. மங்கோலியர்களின் ஐரோப்பியப் படையெடுப்பின் போது பல்கேரியர்கள் இரண்டாம் இவான் அசனின் தலைமையில் மங்கோலியத் தியூமனை அழிக்க முயற்சித்தனர். ஆனால் நடு ஐரோப்பாவிலிருந்து பின்வாங்கியபோது பல்கேரியா வழியான கதானின் ஊடுருவல்கள் பல்கேரியாவின் இளம் முதலாம் கலிமனைக் காணிக்கை செலுத்தவும் மங்கோலிய ஆளுமையை ஏற்றுக்கொள்ளவும் இணங்கச் செய்தன. 1254ஆம் ஆண்டு திருத்தந்தைக்கு நான்காம் பெலா எழுதிய மடலின்படி, அந்நேரத்தில் பல்கேரியர்கள் தொடர்ந்து மங்கோலியர்களுக்குக் காணிக்கை செலுத்திக் கொண்டிருந்தனர்.
- **செர்பியா இராச்சியம்**. 1288ஆம் ஆண்டு வாக்கில் தற்போதைய வடகிழக்குச் செர்பியாவில் உள்ள இரண்டு பல்கேரிய உயர்குடியினரை அமைதிப்படுத்துவதற்காக மிலுடின் ஒரு படையெடுப்பைப் பிரனிசேவோ பகுதியில் தொடங்கினார். ஆனால் அந்த உயர் குடியினர் பல்கேரிய இளவரசன் விடின் ஷிஷ்மனுக்குத் திறை செலுத்தியவர்கள் ஆவர். ஷிஷ்மன் மிலுடினைத் தாக்கினர். ஆனால் தோற்கடிக்கப்பட்டார். பதிலுக்கு மிலுடின் ஷிஷ்மனின் தலைநகரான விடினைச் சூறையாடினார். ஆனால் ஷிஷ்மன் தங்க நாடோடிக் கூட்டத்தின் உண்மையான ஆட்சியாளராகிய நோகை கானுக்குத் திறை செலுத்தியவர் ஆவார். மிலுடினின் மரியாதையற்ற செயலுக்கு அவரை தண்டனைக்குள்ளாக்கப் போவதாக நோகை கான் அச்சுறுத்தினார். ஆனால் செர்பிய மன்னன் பரிசுகள் மற்றும் பிணையக் கைதிகளை அனுப்பியபோது நோகை தனது மனதை மாற்றிக் கொண்டார். இந்தப் பிணையக் கைதிகளில் செர்பிய மன்னனின் மகனான ஸ்டீபன் தெகன்ஸ்கியும் ஒருவர் ஆவார். 1299ஆம் ஆண்டு நோகை கானின் இறப்புக்குப் பிறகு ஸ்டீபன் தெகன்ஸ்கி செர்பியாவுக்குத் தப்பி வந்தார்.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

### தென்கிழக்கு ஆசியாவில் அடிபணிந்தவர்கள்

- **தாய் வியட்** (**வியட்நாம்**). தெற்கு சீனாவைத் தாக்குவதற்காக ஒரு வழியைக் கேட்பதற்காகச் சென்ற மங்கோலியத் தூதுவர்களை வியட்நாமியர்கள் பிடித்து வைத்துக் கொண்டனர். இதன் பிறகு 1257ஆம் ஆண்டு மங்கோலியப் படைகள் திரான் அரசமரபு மீது படையெடுத்தனர். தலை நகரம் தங் லோங்கின் (ஹனோய்) நகரத் தற்காப்பாளர்களை மங்கோலியர்கள் தோற்றோடச் செய்தனர். நகரக் குடிமக்களைப் படுகொலை செய்தனர். தன்னுடைய நாட்டை விட்டு விடுவதற்காக மோங்கே கானிடம் காணிக்கை செலுத்த மன்னன் தன் தோங் ஒப்புக்கொண்டார். அதே நேரத்தில் வெப்ப மண்டலத்தின் வெம்மை, கொசுக்கள் மற்றும் மலேரியாவை மங்கோலியர்களால் தாங்கிக்கொள்ள முடியவில்லை. வியட்நாமின் மன்னரிடமிருந்து காணிக்கை செலுத்துவதற்கான உறுதிமொழியைப் பெற்ற பிறகு மங்கோலியர்கள் பின்வாங்கினர். மங்கோலியத் தருகச்சிகள் முன்னர் அனுமதிக்கப்பட்டதைப் போல் திரான் அரச மரபானது முழுவதுமாக மங்கோலிய ஆளுமையை ஏற்றுக்கொள்ள வேண்டும் எனக் குப்லாய் கான் கோரியபோது இரண்டு அரசுகளுக்கும் இடையிலான உறவானது 1264ஆம் ஆண்டு மோசமானது. 1285 மற்றும் 1288 ஆகிய ஆண்டுகளில் மங்கோலியர்கள் இரண்டு பெருமளவிலான படையெடுப்புகளைத் தொடங்கினர். எனினும் இரு படையெடுப்புகளும் முறியடிக்கப்பட்டன. மேற்கொண்ட சண்டைகளைத் தவிர்ப்பதற்காக தாய் வியட் அல்லது திரான் அரசமரபின் மன்னன் இறுதியாக மங்கோலிய ஆளுமையை ஏற்றுக்கொண்டார்.
- **சம்பா.** 1288ஆம் ஆண்டு யுவான் ஆட்சியை ஏற்றுக்கொள்ளும் தனது விருப்பத்தைச் சம்பாவின் மன்னனான வே இந்திரவர்மன் தெரிவித்த போதும் அவரது மகன் மற்றும் குடிமக்கள் யுவான் ஆளுமையை ஏற்றுக் கொள்வதைத் தவிர்த்தனர். மங்கோலியப் படைகள் இந்த நாட்டில் தொலைந்து போயின. அவர்களது தளபதி கொல்லப்பட்டார். எனினும் 1283ஆம் ஆண்டு நடந்த வெட்டவெளி யுத்தங்களில் சம்பாவின் அனைத்துப் படைகளும் தோற்கடிக்கப்பட்டன. எனினும் படையெடுத்து வந்தவர்களுக்கு எதிராகக் கொரில்லா யுத்தத்தை நடத்தியதன் மூலம் சம்பவமானது மங்கோலியர்களைப் பலவீனப்படுத்தியது. மங்கோலியர்கள் இறுதியாகப் பின்வாங்கினர். 1288ஆம் ஆண்டு மங்கோலியப் படையெடுப்பானது தோல்வியில் முடிந்ததற்குப் பிறகு, சம்பா மன்னனும் மேற்கொண்ட இரத்தம் சிந்துதலைத் தவிர்ப்பதற்காகக் காணிக்கைகளை அனுப்பி வைப்பதைத் தொடங்கினார்.
- **கெமர் பேரரசு.** 1278ஆம் ஆண்டு ஒரு மங்கோலியத் தூதுவன் கெமர் மன்னனால் மரண தண்டனைக்கு உட்படுத்தப்பட்டான். சம்பாவில் கோட்டையை யுவான் இராணுவமானது முற்றுகையிட்டுக் கொண்டிருந்த போது கெமரை அடிபணிய வைப்பதற்காக ஒரு தூதுவன் மீண்டும் அனுப்பப்பட்டான். இரண்டாவது தூதுவனும் கைது செய்யப்பட்ட பிறகு 100 மங்கோலியக் குதிரைப் படையினர் கெமருக்கு அனுப்பப்பட்டனர். ஆனால் அவர்கள் பதுங்கி இருந்து திடீர்த் தாக்குதல் நடத்தப்பட்டு அழிக்கப்பட்டனர். எனினும் கெமர் பேரரசின் மன்னன் மன்னிப்புக் கோரினார். தனது போர்க் குணம் கொண்ட அண்டையவர் மற்றும் குப்லாய் கானின் சினம் காரணமாக 1285ஆம் ஆண்டு காணிக்கை செலுத்தக் கெமர் மன்னன் ஒப்புக்கொண்டார்.
- **சுகோத்தாய் இராச்சியம்** மற்றும் **சியாங்மை** அல்லது **தையோ**. பர்மாவில் இருந்த தனக்குத் திறை செலுத்தியவர்களைப் பாதுகாப்பதற்காக மங்கோலியப் படைகளைக் குப்லாய் கான் அனுப்பியபோது சுகோத்தாய் மற்றும் தையோ உள்ளிட்ட தாய் அரசுகள் மங்கோலிய ஆளுமையை ஏற்றுக்கொண்டன. தங்களது விசுவாசத்தைக் காட்டுவதற்காக யுவான் அரசவைக்கு ரம்கமயேங் மன்னன் மற்றும் பிற தாய் மற்றும் கெமர் தலைவர்கள் அடிக்கடி வருகை புரிந்தனர்.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

### கிழக்கு மற்றும் நடு ஆசியாவில் அடிபணிந்தவர்கள்

- **கொர்யியோ இராச்சியம்**. மங்கோலியர்களின் கொரியப் படையெடுப்பானது கொரியாவுக்கு எதிராக மங்கோலியப் பேரரசின் ஒரு தொடர்ச்சியான படையெடுப்புகளை உள்ளடக்கியிருந்தது. அக்காலத்தில் கொர்யியோ என்று அழைக்கப்பட்ட கொரியாவானது 1231 முதல் 1270ஆம் ஆண்டு வரை படையெடுப்புக்கு உள்ளாக்கப்பட்டது. கொரியத் தீபகற்பம் முழுவதும் குடிமக்களின் உயிருக்கு ஏராளமான பாதிப்பை ஏற்படுத்திய ஐந்து முக்கியப் படையெடுப்புகள் நடத்தப்பட்டன. இறுதியாக மங்கோலிய யுவான் அரசமரபின் பகுதியளவுத் தன்னாட்சியுடைய திறை செலுத்திய அரசாக கொரியா மாறியது. இந்நிலை சுமார் 80 ஆண்டுகளுக்குத் தொடர்ந்தது. மங்கோலியப் பேரரசு மற்றும் கொரிய இராச்சியத்திற்கு இடையில் திருமண பந்தங்கள் ஏற்படுத்தப்பட்டன. மங்கோலிய இளவரசிகள் கொரிய மன்னர்களுக்கு மணமுடித்துக் கொடுக்கப்பட்டனர். அதே நேரத்தில் மங்கோலியப் பேரரசர்கள் பல கொரியப் பெண்களைத் துணைவியர்களாகப் பெற்றுக்கொண்டனர். பேரரசி கி என்று அழைக்கப்பட்ட ஒரு கொரியப் பெண்மணி உகான்டு கானுடன் நடந்த தனது திருமணத்தின் காரணமாகப் பேரரசியாக உருவானார். அவரது மகன் பிலிகுது கான் ஆயுசிறீதரா வடக்கு யுவான் அரசமரபின் மங்கோலியக் கானானார். கொர்யியோவின் மன்னனான சங்னியோல் குப்லாய் கானின் ஒரு மகளைத் திருமணம் செய்து கொண்டார். மங்கோலியர் மற்றும் கொரியர்களுக்கு இடையிலான திருமணங்களானவை 80 ஆண்டுகளுக்குத் தொடர்ந்தன. 1350களில் யுவானின் மங்கோலியக் கோட்டைக் காவல் படையினரைக் கோங்மின் மன்னன் வெளியேற்ற ஆரம்பித்தது வரை கொர்யியோ அரசமரபு மீதான மங்கோலியத் தாக்கமானது தொடர்ந்தது. மங்கோலியர்களின் தரநிலையில் கீழ் இருந்த திறை செலுத்திய நாடாகக் கொர்யியோ திகழ்ந்தது. கர்லுக்குகள் மற்றும் உய்குர்களுக்குக் கீழ் கொரியர்கள் இருந்தனர். ஏனெனில் கொரியர்கள் கடைசியாகச் சரணடைந்திருந்தனர்.
- **கர்லுக்குகள்.**
- **யுன்னானின் மகாராஜா**. யுவான் பேரரசர் குப்லாய் கான் தலி மன்னனான துவான் சிங்சிக்கு மகாராஜா என்ற பட்டத்தைக் கொடுத்தார். மங்கோலியர்களுக்குத் திறை செலுத்தியவர்களாக மகாராஜா என்ற பட்டத்தைத் தலி இராச்சியத்தின் துவான் அரசகுடும்பமானது தொடர்ந்து பயன்படுத்தியது. யுவானிடமிருந்து யுன்னானை மிங் அரசமரபு கைப்பற்றிய பிறகு கோங்வு பேரரசர் துவான் அரச குடும்பத்தை மிங் தலைநகரான நாஞ்சிங்குக்கு அனுப்பி வைத்தார்.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

### மத்திய கிழக்கில் அடிபணிந்தவர்கள்

- **அண்டியோச் வேள் பகுதி** மற்றும் **திரிப்பொலி மாவட்டம்**. இந்தச் சிறிய சிலுவைப் போர் அரசுகள் மங்கோலியர்களுக்கு ஆண்டுதோறும் காணிக்கையைப் பல ஆண்டுகளுக்குத் தொடர்ந்து செலுத்தின. மங்கோலிய இராணுவ நடவடிக்கைகளுடன் பிராங்குகளின் ஒத்துழைப்புக்குச் சமமாக நடந்த நிகழ்வானது, மங்கோலியர்கள் மற்றும் அண்டியோச்சின் பிராங்குகள் மற்றும் பிறருக்கு இடையேயான பிரபு-குடிமகன் உறவு முறை ஆகும். எகிப்திய அடிமை வம்சத்தவர்களிடம் 1268ல் அந்தியோக்கியா மற்றும் 1289ல் திரிப்பொலியின் வீழ்ச்சிக்குப் பிறகு மங்கோலியர்கள் தங்களுக்கு அடிபணிந்திருந்த மற்றும் கூட்டாளிகளான பிராங்குகளை இழந்தனர்.
- **திரெபிசோந்து பேரரசு**. 1243ஆம் ஆண்டு செல்யூக் அரசமரபு மற்றும் திரெபிசோந்தின் இராணுவப் படைகள் மங்கோலியர்களால் தோற்கடிக்கப்பட்டன. இதற்குப் பிறகு கொன்யாவின் சுல்தானாகிய இரண்டாம் கய்குஸ்ராவ் காணிக்கை செலுத்துவதற்கும் ஆண்டுதோறும் குதிரைகள், வேட்டை நாய்கள் மற்றும் ஆபரணங்களை அனுப்புவதற்கும் கட்டாயப்படுத்தப்பட்டார். திரெபிசோந்து பேரரசரான முதலாம் மானுவல் மங்கோலியர்களை எதிர்த்துச் சண்டையிடுவது இயலாத காரியம் என்பதை உணர்ந்த பிறகு அவர்களுடன் வேகமான ஒரு அமைதி உடன்படிக்கையை ஏற்படுத்திக்கொண்டார். இந்த உடன்படிக்கையின் ஒரு கட்டுப்பாடானது ஆண்டுதோறும் காணிக்கை செலுத்துவதாகும். மங்கோலியர்களுக்கு அடிபணிந்தவர்களாக மாறுவதும் ஆகும். இந்தப் பேரரசானது அதன் உச்சபட்ச செழிப்பை அடைந்தது. ஈல்கான்களின் சகாப்தத்தின் போது இதன் சொந்த வளமான உள்நாட்டுப் பகுதிகளின் உற்பத்திப் பொருட்களை ஏற்றுமதி செய்யும் வாய்ப்பு இப்பேரரசுக்குக் கிடைத்தது. ஆனால் 1335ஆம் ஆண்டு மங்கோலிய சக்தியின் வீழ்ச்சிக்குப் பிறகு துருக்கியத் தாக்குதல்கள், உள்நாட்டுப் போர்கள் மற்றும் சூழ்ச்சிகளால் திரெபிசோந்தானது இடர்ப்பாடுகளுக்கு உள்ளானது.
# மங்கோலியப் பேரரசின் அரசியல் பிரிவுகளும் திறை செலுத்திய நாடுகளும்

## அடிபணிந்தவர்களும் காணிக்கை செலுத்திய அரசுகளும்

### காணிக்கை செலுத்திய அரசுகள்

- **சக்கலின் பூர்வகுடிகள்**. சக்கலின் தீவின் மீது மங்கோலியப் படைகள் பல்வேறு தாக்குதல்களை நடத்தின. இந்தத் தாக்குதல்கள் 1264 முதல் 1308 வரை நீடித்தன. பொருளாதார ரீதியாக, புதிய மக்களை வென்ற நடவடிக்கையானது, காணிக்கையை அடிப்படையாகக் கொண்ட யுவான் அரசமரபுக்கு மேலும் செல்வத்தைக் கொடுத்தது. நிவுக்குகள் மற்றும் ஓரோக்குகள் ஆகியோர் மங்கோலியர்களால் அடிபணிய வைக்கப்பட்டனர். எனினும் மங்கோலியக் காவலிடங்கள் மீது ஆண்டுதோறும் ஐனு இனக்குழு ஊடுருவல் தாக்குதல்களை நடத்தியது. இறுதியாக 1308ஆம் ஆண்டு ஐனுக்கள் மங்கோலியர்களின் ஆளுமையை ஏற்றுக்கொண்டனர்.
- **பைசாந்தியப் பேரரசு.** ஒரு எகிப்தியத் தூதுவன் பேரரசர் மைக்கேல் எட்டாம் பலையலோகோசால் கைது செய்யப்பட்டபோது சுல்தான் பைபர்சு தனது கூட்டாளி பெர்கே கானைக் கிரேக்கப் பேரரசைத் தாக்குமாறு வற்புறுத்தினார். 1265ஆம் ஆண்டின் குளிர்காலத்தில் தன்னிடம் அடிபணிந்த அரசான பல்கேரியாவுடன் நோகை கான் பைசாந்தியத் திரேசு மீது ஒரு மங்கோலிய ஊடுருவல் தாக்குதலுக்குத் தலைமை தாங்கினார். 1265ஆம் ஆண்டின் வசந்த காலத்தில் அவர் மைக்கேலின் இராணுவங்களைத் தோற்கடித்தார். தூதுவனை விடுவித்தார். முந்தைய செல்யூக் சுல்தானான இரண்டாம் கய்கவுசும் விடுவிக்கப்பட்டார். சண்டையிடுவதற்குப் பதிலாக பெரும்பாலான பைசாந்தியர்கள் தப்பித்து ஓடினர். இத்தாலிய வணிகர்களின் உதவியுடன் மைக்கேல் தப்பித்து ஓடினார். பின்னர் நோகையின் இராணுவத்தால் திரேசானது சூறையாடப்பட்ட பிறகு தங்க நாடோடிக் கூட்டத்தின் பெர்கேயுடன் ஒரு உடன்பாட்டில் பைசாந்தியப் பேரரசர் கையொப்பமிட்டார். நோகைக்குத் தனது மகள் யூப்ரோசைனியை மணம் முடித்துக் கொடுத்தார். இதற்குப் பிறகு தங்க நாடோடிக் கூட்டத்திற்குக் காணிக்கையாக மிகுந்த மதிப்புடைய துணிகளை மைக்கேல் அனுப்பினர். ஆனால் இந்த நிகழ்வுக்குப் பிறகு பைசாந்தியத்தின் ஏகாதிபத்திய அவையானது தங்க நாடோடிக் கூட்டம் மற்றும் ஈல்கானரசு ஆகிய இரண்டுடனும் நல்ல உறவு முறைகளைப் பேணும் கொள்கையை உருவாக்கிப் பின்பற்றியது. எகிப்தின் அடிமை வம்சத்தவர்கள் மற்றும் அனத்தோலியாவின் காசி அமீர்கள் ஆகியோரின் ஊடுருவலுக்கு எதிராக இந்த இரண்டு மங்கோலியக் கானரசுகளும் பைசாந்தியத்திற்குக் கூட்டாளிகளாக உருவாகினர்.
- **மலாய் தீபகற்பத்தின் சிறிய அரசுகள்**. 1270 முதல் 1280 வரை தன்னைச் சுற்றியிருந்த நாடுகளுக்கு அவற்றை அடி பணியுமாறு கோருவதற்காகக் குப்லாய் தன்னுடைய தூதுவர்களை அனுப்பினார். இந்தோசீனா மற்றும் மலாயில் இருந்த பெரும்பாலான அரசுகள் இந்தக் கோரிக்கையை ஏற்றுக் கொண்டன. மார்க்கோ போலோவின் கூற்றுப்படி, இந்தக் குடிமக்கள் மங்கோலிய அவைக்கு யானைகள், மூக்குக்கொம்பன்கள், ஆபரணங்கள் மற்றும் கௌதம புத்தரின் ஒரு பல் ஆகிய காணிக்கைகளைச் செலுத்தினர். 1293ஆம் ஆண்டு ஜாவா மீதான மங்கோலியப் படையெடுப்பின் போது, மலாய் மற்றும் சுமாத்திராவில் இருந்த சிறிய அரசுகள் அடிபணிந்தன. தூதுவர்கள் அல்லது பிணையக் கைதிகளை அனுப்பி வைத்தன. தற்போதைய தைவான் மற்றும் பிலிப்பீன்சு ஆகிய நாடுகளின் பூர்வ குடிமக்கள் மங்கோலியக் கப்பற்படைக்கு உதவினர். ஆனால் அந்த நாடுகள் என்றுமே வெல்லப்படவில்லை.
- **அய்யூப்பிய வம்சம்**. சுல்தானகத்தின் அனத்தோலியப் பகுதிகளை 1244ஆம் ஆண்டு மங்கோலியர்கள் இணைத்ததிலிருந்து அய்யூப்பிய வம்சம் 1260ஆம் ஆண்டு வீழ்ச்சி அடைந்தது வரையில் மங்கோலியர்களின் பெயரளவிலான ஆளுமைத் தன்மையை அய்யூப்பிய வம்சத்தினர் ஏற்றுக்கொண்டனர்.
# கிளியோபாட்ரா செலினெ

**கிளியோபாட்ரா செலீன்** (**Cleopatra Selene II**), பண்டைய எகிப்தை ஆண்ட தாலமி வம்சத்தின் இறுதி இராணியான ஏழாம் கிளியோபாட்ரா மற்றும் உரோமை படைத்தலைவர் மார்க் ஆண்டனிக்கும் கிமு 40-இல் பிறந்த இளவரசி ஆவார். இவர் லிபியா நாட்டின் ஆட்சியாளராக இருந்தவர். மேலும் இவர் நுமுடியா நாட்டின் ஆட்சியாளராக கிமு 25 – 25 வரை இருந்தவர். இவர் வட ஆப்பிரிக்காவின் மக்ரிபு பிரதேசத்தில் உள்ள மௌரேட்டானியா நாட்டு மன்னர் ஜுபாவை மணந்தவர். இவருக்கு தாலமி எனும் மகன் பிறந்தார்.
# கிளியோபாட்ரா செலினெ

## இதனையும் காண்க

- தாலமி வம்சம்
# கடைசி விவசாயி

**கடைசி விவசாயி** (*Kadaisi Vivasayi*) 2022 இல் வெளிவந்த இந்தியத்தமிழ்த் திரைப்படமாகும். இத்திரைப்படத்தைஎம்.மணிகண்டன் எழுதி, ஒளிப்பதிவு செய்து, இயக்கியிருந்தார்.திரைப்படத்தில் எண்பத்தைந்து வயது விவசாயி நல்லாண்டியுடன்,விஜய் சேதுபதி, யோகி பாபு, முனீஸ்வரன் ஆகியோர் நடித்திருந்தனர்.ஈரோஸ் இன்டர்நேஷனல்தயாரித்த
# கடைசி விவசாயி

## கதைச்சுருக்கம்

கரிசல் நிலத்தில் ஒரு சிற்றூர். அந்த ஊரிலிருந்த வேளாண் நிலத்தை விற்றுவிட்டு வெளியேறிய மக்கள் இருபது ஆண்டுகளுக்குப் பிறகு குலதெய்வத்தை வழிபட வருகின்றனர். குலதெய்வ வழிபாட்டில் இருக்கும் நம்பிக்கைகளை கடைபிடித்தே ஆகவேண்டிய கட்டாயம் உள்ளது. வழிபாட்டுக்காக ஒரு மரக்கால் புது நெல் தேவைப்படுகிறது. ஆனால் நிலத்தை அனைவரும் வீட்டு மனை விற்பனையாளர்களிடம் விற்றுவிட்ட நிலையில், ஒரே ஒரு கடைசி மூத்த விவசாயி மட்டும் ஒரு துண்டு நிலத்தில் விவசாயம் செய்து வருகிறார். அவரிடம் ஒரு மரக்கால் புதுநெல்லுக்காக ஊர் மக்கள் வேண்டி நிற்கின்றனர். அதை விளைவிக்க அந்த விவசாயி படும் பாடு கதைக் கருவாகும்.
# கடைசி விவசாயி

## நடிகர்கள்

- நல்லாண்டி
- விஜய் சேதுபதி
- யோகி பாபு
- முனீஸ்வரன்
- ரைச்சல் ரபேக்க பிலிப்
# ஆறாம் கிளியோபாட்ரா

**ஆறாம் கிளியோபாட்ரா** (**Cleopatra VI Tryphaena**) பண்டைய எகிப்தை ஆண்ட கிரேக்க தாலமி வம்ச அரசி ஆவார். இவர் பனிரெண்டாம் தாலமியின் மனைவியும், ஏழாம் கிளியோபாற்றா மற்றும் பதிமூன்றாம் தாலமி, பதிநான்காம் தாலமிகளின் சகோதரியும் ஆவார்.  
இவர் தனது கணவனும், மன்னருமான பனிரெண்டாம் தாலமியுடன் எகிப்தின் இணை ஆட்சியாளராக இருக்கையில் கிமு 57-இல் இறந்தார்.
# ஆறாம் கிளியோபாட்ரா

## இதனையும் காண்க

- தாலமி வம்சம்
- பண்டைய எகிப்திய அரசிகள்
# குரூக் மக்கள்

சர்னா சமயம் (32%) மற்றும் கிறித்தவம் (30%) பிற சமயம் (1%) திராவிடர்கள் ஆவார். இவர்கள் பேசும் குரூக் மொழி, திராவிட மொழிக் குடும்பத்தைச் சேர்ந்தது. குரூக் மக்கள் இந்தியாவின் ஜார்கண்ட், மேற்கு வங்காளம், ஒடிசா, சத்தீஸ்கர் போன்ற மாநிலங்களில் அதிகம் வாழ்கின்றனர். இம்மக்களை இந்திய அரசு பட்டியல் பழங்குடி வகுப்பில் சேர்த்துள்ளது.  
இம்மக்களை மகாராட்டிரா மாநிலத்தில் ஒரோன் அல்லது தங்கட் அல்லது தங்கர் மக்கள் என அழைக்கின்றனர்.  
பாரம்பரியமாக காடுகளை நம்பி வாழ்ந்த ஓரோன் மக்கள் தற்போது வேளாண்மைத் தொழில் செய்கின்றனர். மேலும் அசாம், மேற்கு வங்காளம் போன்ற மாநிலங்களில் குடிபெயர்ந்து தேயிலைத் தோட்டங்களில் பணிசெய்கின்றனர்.மேலும் வங்காள தேசம், பிஜி தீவுகளில் குடியேறி தேயிலைத் தோட்டங்களில் வேலை செய்கின்றனர்.
# குரூக் மக்கள்

## சமயம்

குரூக் மக்கள் பின்பற்றும் பெரும்பான்மையான சமயங்கள் இந்து சமயம் 36%, கிறித்தவம் 30%, சர்னா சமயம் 32% மற்றும் பிற சமயங்களை 1% அளவில் பின்பற்றுகின்றனர்.
# குரூக் மக்கள்

## மொழி

குரூக் மக்கள் திராவிட மொழிக் குடும்பத்தைச் சேர்ந்த குரூக் மொழியை பேசுகின்றனர்.
# குரூக் மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
# நிக்கல் பார்மேட்டு

:Ni(OH)<sub>3</sub> + 2HCOOH → Ni(HCOO)<sub>2</sub> + 2 H<sub>2</sub>O  
சோடியம் பார்மேட்டுடன் நிக்கல்(II) சல்பேட்டு சேர்மத்தை வினைபுரியச் செய்வதன் மூலமும் நிக்கல் பார்மேட்டு தயாரிக்கப்படுகிறது. வெற்றிடத்தில் 300 பாகை செல்சியசு வெப்பநிலை வரை சூடாக்கப்படும் போது தூய நிக்கல் உருவாகிறது.
# 21 ஆம் நூற்றாண்டு தேசிய மருத்துவ மையம்

**21 ஆம் நூற்றாண்டு தேசிய மருத்துவ மையம்** (*XXI Century National Medical Center*) மெக்சிகோ நாட்டின் சுற்றுப்புறப் பகுதிகளில் ஒன்றான மருத்துவர்கள் காலனியில் அமைந்துள்ளது. ஒரு மருத்துவமனை வளாகமாக இது 1961 ஆம் ஆண்டு உருவாக்கப்பட்டது. மெக்சிகோ சமூக பாதுகாப்பு நிறுவனத்தால் மையம் நிர்வகிக்கப்படுகிறது. சுகாதார செயலகத்தால் நிர்வகிக்கப்படும் மெக்சிகோவின் பொது மருத்துவமனை மற்றும் ஃபெடரிகோ கோம்சு குழந்தைகள் மருத்துவமனை ஆகியவற்றை உள்ளடக்கிய சுகாதார கட்டிடங்களின் ஒரு பகுதியாக 21 ஆம் நூற்றாண்டு தேசிய மருத்துவ மையம் உள்ளது. இவை இரண்டும் மருத்துவ மையத்தை ஒட்டி அமைந்துள்ளன.
# உலோந்துரா

***உலோந்துரா*** என்பது அமெரிக்காவைச் சேர்ந்த நீர்நாய் பேரினமாகும்.
# உலோந்துரா

## சிற்றினங்கள்

இந்த சிற்றினங்கள் முன்னர் யூரேசிய நீர்நாய் பேரினமான *லுத்ராவில்* சேர்க்கப்பட்டிருந்தன. ஆனால் இவை இப்போது ஒரு தனிப் பேரினமாக மாற்றப்பட்டுள்ளன. இந்தப் பேரினமானது நான்கு வாழும் சிற்றினங்களுடன் அறியப்பட்ட ஒரு புதை படிவ சிற்றினத்தினையும் உள்ளடக்கியது:
# உலோந்துரா

## சிற்றினங்கள்

### வாழும் சிற்றினங்கள்

| *உலோந்துரா கனடென்சிசு* | வட அமெரிக்க ஆற்று நீர்நாய் | வட அமெரிக்கா |
| --- | --- | --- |
| *உலோந்துரா புரோவோகேக்சு* | தெனாற்று நாய் | சிலி மற்றும் அர்ஜென்டினா |
| *உலோந்துரா லாங்கிகாடிசு* | புதிய வெப்ப மண்டல நீர்நாய் | மத்திய அமெரிக்கா, தென் அமெரிக்கா மற்றும் கரீபியன் தீவு டிரினிடாட் |
| *உலோந்துரா பெலினா* | கடல் நீர்நாய் | தென் அமெரிக்கா |
# உலோந்துரா

## சிற்றினங்கள்

### அழிந்துபோன சிற்றினம்

| † *லோந்துரா வெயிரி* | வீரின் நீர்நாய் | பிளியோசீன் வட அமெரிக்கா |
| --- | --- | --- |
# நெடுந்தூரப் புகைப்படக் கலை

**நெடுந்தூரப் புகைப்படக் கலை** (*Long distance photography*) ஏன்பது ஒரு வகையான எண்ணிம புகைப்படம் எடுத்தல் கலையாகும். வளிமண்டலத்தின் மூலம் நெடுந் தூரத்தில் காணக்கூடிய பொருளை புகைப்படம் எடுத்தல் இக்கலையில் உள்ளடங்கியுள்ளது. கொடுக்கப்பட்ட ஒரு பொருள் வானப் பின்னணியில் தெளிவான வானத்தின் கீழ் எவ்வளவு தொலைவில் காணமுடியும் என்ற நெடுந்தொலைவை இப்புகைப்படம் தீர்மானிக்கிறது.. கோட்பாட்டளவில் சுமார் 330 கி.மீ. தூரம் என்ற அதிகபட்ச வரம்பு ராலே சிதறல் நிலைகளால் வரையறுக்கப்படுகிறது.. நடைமுறையில் இந்த அதிகபட்ச வரம்பு பல காரணிகளைப் பொறுத்து அமைகிறது.  
பிளாங்கு மலை செருமனியில் உள்ள கொலோனுக்கு மேலே தரை மட்டத்திலிருந்து 4000மீ உயரத்தில் பார்த்தது. 1948 ஆம் ஆண்டில் அறிக்கையிடப்பட்ட அவதானிப்பு - சுமார் 530 கி.மீ.
# குட்டை வால் கீரி

**குட்டை வால் கீறி** *(உர்வா பிராச்சியுரா* ) என்பது தீபகற்ப மலேசியா, சுமத்ரா மற்றும் போர்னியோவை பூர்வீகமாகக் கொண்ட ஒரு கீரி சிற்றினமாகும். இது கடல் மட்டத்திலிருந்து உயரம் வரையுள்ள பசுமையான காடு மற்றும் கிராமப்புற தோட்டங்களில் வாழ்கிறது. பன்னாட்டு இயற்கைப் பாதுகாப்புச் சங்கம் 2008 ஆண்டு முதல் செம்பட்டியலில் அச்சுறு நிலையை அண்மித்த இனமாக பட்டியலிட்டுள்ளது.  
இது சிவப்பு-பழுப்பு முதல் கருப்பு மற்றும் கருப்பு மூட்டுகளைக் கொண்டது. தலை சாம்பல் நிறத்தில் கன்னத்தில் கரும்புள்ளியுடன் இருக்கும். இதன் உடல் நீளம் ஆகும். இதனுடைய குறுகிய வாலின் நீளம் 25 செ.மீ. ஆகும். இதன் எடை சுமார் ஆகும்.
# குட்டை வால் கீரி

## துணை இனங்கள்

- *உ. பி. பிராச்சியுரா*
- *உ. பி. ஹோசி*
- *உ. பி. ஜாவனென்சிசு*
- *உ. பி. பலவானசு*
- *உ. பி. பார்வசு*
- *உ. பி. சுமத்ரியசு*
# Module:Gallery/styles.css

/* */
@media all and (max-width: ) {
.mod-gallery {
width: 100% !important;
}
}  
.mod-gallery {
display: table;
}  
.mod-gallery-default {
background: transparent;
margin-top: 0.3em;
}  
.mod-gallery- {
margin-: auto;
margin-: auto;
}  
.mod-gallery- {
float: ;
}  
.mod-gallery- {
float: ;
}  
.mod-gallery- {
float: ;
}  
.mod-gallery-collapsible {
width: 100%;
}  
.mod-gallery .title,
.mod-gallery .main,
.mod-gallery .footer {
display: table-row;
}  
.mod-gallery .title > div {
display: table-cell;
padding: 0.2em 0 0.6em 1.6em;
text-align: ;
font-weight: bold;
}  
.mod-gallery .main > div {
display: table-cell;
}  
.mod-gallery .gallery {
line-height: 1.35em;
}  
.mod-gallery .footer > div {
display: table-cell;
padding: 0.2em 0 0.6em 1.6em;
text-align: ;
font-size: 80%;
line-height: 1em;
}  
.mod-gallery .title > div *,
.mod-gallery .footer > div * {
overflow: visible;
}  
.mod-gallery .gallerybox img {
background: !important;
}  
.mod-gallery .bordered-images . img {
: solid #eaecf0 ;
}  
.mod-gallery .whitebg . {
background: #fff !important;
}
# உர்வா

***உர்வா*** என்பது *கெர்பெசுடிடே* என்ற கீரி குடும்பத்தில் உள்ள **ஆசிய கீரிகளை** உள்ளடக்கிய ஒரு பேரினமாகும். இந்தப் பேரினத்தில் உள்ள சிற்றினங்கள் முன்பு *கெர்பெசுடெசு* பேரினத்தின் கீழ் வகைப்படுத்தப்பட்டன. இவை இப்போது பிரத்தியேகமாக ஆப்பிரிக்கக் கீரிகளை உள்ளடக்கியதாகக் கருதப்படுகிறது. ஆசியக் கீரிகள் ஒரு ஒற்றைத் தொகுதிமரபு உயிரினத் தொகுதியினை உருவாக்குகின்றன. ஆசியக் கீரிகள் பொதுவான மூதாதையர்களைக் கொண்டிருந்தன என்பதைத் தொகுதிப் பிறப்பு சான்றுகள் சுட்டிக்காட்டுகின்றன. *உர்வா ஜெனோகேல்* மற்றும் *அடிலாக்சுடன்* ஒரு உட்கிளையினை உருவாக்குகிறது, *கெர்பெசுடெசு* மற்ற அனைத்து ஆப்பிரிக்கக் கீரி இனங்களையும் உள்ளடக்கிய உட்கிளையினை உருவாக்குகிறது.  
ஒரு *உர்வா* புதைபடிவ மாதிரி, மேல் அரைவைப் பல், மத்திய மியான்மரில் உள்ள ஐராவதி நதி பள்ளத்தாக்கில் அகழ்வாய்வு மூலம் கண்டுபிடிக்கப்பட்டது. இதனுடைய காலம் பிலியோசீனின் பிற்பகுதியாக இருக்கும் என்று மதிப்பிடப்பட்டுள்ளது.  
*உர்வா* என்ற அறிவியல் பெயர் 1836ஆம் ஆண்டில் நண்டு உண்ணும் கீரியின் பெயராகவும், அடுத்த ஆண்டில் பொதுவான பெயராகவும் பிரையன் ஹூட்டன் ஹோட்சன் என்பவரால் உருவாக்கப்பட்டது. *உர்வா* சிற்றினங்கள் அறபுத் தீபகற்பத்திலிருந்து இந்தோனேசியத் தீவான சாவகம் வரை பரவலான காணப்படுகின்றன. சிறிய இந்தியக் கீரி (*உ. அவுரோபுங்டேட்டா*) 19ஆம் நூற்றாண்டின் பிற்பகுதியில் பல தீவுகளில் அறிமுகப்படுத்தப்பட்டது. இங்கு இது ஒரு ஆக்கிரமிப்பு இனமாக மாறியுள்ளது.
# உர்வா

## சிற்றினங்கள்

*உர்வா* பேரினத்தில் பின்வரும் சிற்றினங்கள் உள்ளன:
தீவாய்ப்புக் கவலை குறைந்த இனம்  
|-
|சாவகம் கீரி *(உ. சாவானிகா*)
தீவாய்ப்புக் கவலை குறைந்த இனம்
|-
|சிறிய இந்திய கீரி (*உ. அவுரோபங்டேட்டா*)
தீவாய்ப்புக் கவலை குறைந்த இனம்
|-
| குட்டை வால் கீரி (*உ. பிராச்சியுரா*)
தீவாய்ப்புக் கவலை குறைந்த இனம்
|-
| காலர் கீரி (*உ. செமிடோர்குவாட்டா* )
அச்சுறு நிலையை அண்மித்த இனம்
|}
# ஆண்டி முசியெட்டி

**ஆண்ட்ரேசு முசியெட்டி** (பிறப்பு: 26 ஆகத்து 1973) என்பவர் அர்கெந்தீனா நாட்டு திரைக்கதை ஆசிரியர் மற்றும் திரைப்பட இயக்குநர் ஆவார். இவர் திரைக்கதை எழுத்தாளர் நீல் கிராசு மற்றும் இவரது சகோதரி தயாரிப்பாளர் மற்றும் திரைக்கதை எழுத்தாளர் பார்பரா முசியெட்டி ஆகியோருடன் இணைந்து 2013 ஆம் ஆண்டு வெளியான 'மம்மா' என்ற திரைப்படத்தில் பணியாற்றியதன் மூலம் பரவலான அங்கீகாரத்தைப் பெற்றார். இந்த படம் இதே பெயரில் இவர்களின் மூன்று நிமிட திரைப்படத்தை அடிப்படையாகக் கொண்டடு உருவாக்கப்பட்டது. இவர் 39 வயதில் தயாரித்த இந்தப் படம், அப்போதைய நிர்வாக தயாரிப்பாளராகப் பணியாற்றிய கில்லர்மோ டெல் டோரோவின் கவனத்தை இவர் மீது ஈர்த்தது.  
இதை தொடர்ந்து இவர் ஈட் திரைப்படத் தொடரில் இரண்டு படங்களையும் இயக்கியதற்கான அங்கீகாரத்தைப் பெற்றார். இவரது முதலாவது படம் ஸ்டீபன் கிங் எழுதிய நாவலை அடிப்படையாக கொண்டு உருவாக்கப்பட்டு 2017 ஆம் ஆண்டு வெளியானது. இது எல்லா காலத்திலும் அதிக வசூல் செய்த திகில் படமாக மாறியது. மற்றும் இதன் தொடர்ச்சி யான இரண்டாவது படம் 'ஈட்: சாப்டர் 2' என்ற பெயறில் 2019 ஆம் ஆண்டு வெளியானது. இந்த இரண்டு திரைப்படமும் நியூ லைன் சினிமாவால் தயாரிக்கப்பட்டு, வார்னர் புரோஸ். பிக்சர்ஸ் நிறுவனத்தால் விநியோகிக்கப்பட்டது. அத்துடன் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை எசுரா மில்லர் நடிப்பில் இயக்கியுள்ளார்.
# ஆண்டி முசியெட்டி

## திரைப்படங்கள்

| ஆண்டு | தலைப்பு | இயக்குநர் | திரைக்கதை ஆசிரியர் | குறிப்புகள் |
| --- | --- | --- | --- | --- |
| 2008 | மம்மா | குறும்படம் |  |  |
| 2013 | மம்மா | இயக்குநராக அறிமுகம் |  |  |
| 2017 | ஈட் |  |  |  |
| 2019 | ஈட்: சாப்டர் 2 |  |  |  |
| 2023 | தி பிளாஷ் |  |  |  |
# பார்பரா முசியெட்டி

**பார்பரா முசியெட்டி** (பிறப்பு: திசம்பர் 22, 1971) என்பவர் அர்கெந்தீனா நாட்டு திரைப்படத் தயாரிப்பாளர் மற்றும் திரைப்பட இயக்குநர் ஆவார். இவர் தயாரிப்பில் 2013 ஆம் ஆண்டு வெளியான திகில் திரைப்படமான 'மம்மா' மற்றும் ஸ்டீபன் கிங் எழுதிய 'ஈட்' நாவலை அடிப்படையாக கொண்டு 2017 மற்றும் 2019 வெளியான 'ஈட்' மற்றும் 'ஈட்: சாப்டர் 2' ஆகிய படங்களை தயாரித்ததன் மூலம் இவர் மிகவும் பிரபலமானர், இவை அனைத்தும் இவரது சகோதரர் ஆண்டி முசியெட்டியால் இயக்கப்பட்டது என்பது குறிப்பிடத்தக்கது. இவர் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை இணைந்து தயாரித்துள்ளார்.  
இவர் இத்தாலிய வம்சாவளியைச் சேர்ந்தவர் மற்றும் எழுத்தாளர் ஆர்தர் பிலிப்சு என்பவரை திருமணம் செய்துகொண்டார்.
# பார்பரா முசியெட்டி

## திரைப்படங்கள்

| ஆண்டு | தலைப்பு | தயாரிப்பாளர் | திரைக்கதை ஆசிரியர் | குறிப்புகள் |
| --- | --- | --- | --- | --- |
| 2008 | மம்மா | குறும்படம் |  |  |
| 2013 | மம்மா | இயக்குநராக அறிமுகம் |  |  |
| 2017 | ஈட் |  |  |  |
| 2019 | ஈட்: சாப்டர் 2 |  |  |  |
| 2020 | லாக் அண்ட் கீ | நெற்ஃபிளிக்சு தொடர். |  |  |
| 2023 | தி பிளாஷ் |  |  |  |
# உசூரி கருங் கரடி

**உசூரி கருங் கரடி** (*Ussuri black bear*)(*உர்சு திபெதானசு உசூரிகசு)*, **மஞ்சூரியன் கருப்பு கரடி** என்றும் அழைக்கப்படுகிறது. இது கொரியத் தீபகற்பம் உட்படத் தொலை கிழக்கு ஆசியக் கருப்பு கரடியின் ஒரு பெரிய துணையினமாகும்.
# உசூரி கருங் கரடி

## சொற்பிறப்பியல்

உசூரி ஆற்றின் பெயரால் இந்த துணையினம் அழைக்கப்படுகின்றது.
# உசூரி கருங் கரடி

## சூழலியல்

உசூரி பழுப்பு கரடி மற்றும் சைபீரியப் புலி ஆகியவை அனுதாபமான வேட்டையாடுபவர்களாகும்.
# உத்தண்ட வேலாயுதசாமி கோயில், ஊதியூர்

**அருள்மிகு உத்தண்டவேலாயுதசுவாமி திருக்கோயில்** (*Aruḷmigu utthaṇṭaVēlāyudhaSwāmi tirukkōvil*) என்பது திருப்பூர் மாவட்டம், ஊதியூர் மலை மேல் அமைந்துள்ள 9 ஆம் நூற்றாண்டு அருணகிரிநாதரின் திருப்புகழ்ப் பெற்ற முருகன் கோவில் ஆகும். இது திருப்பூர் மாவட்டத்தில், முருகனது சிறப்புடைய கோவில்களில் ஒன்றாகும். இது தமிழ்நாட்டில், திருப்பூர் மாவட்டத்தில், காங்கயம் வட்டத்தில், ஊதியூரில் உள்ள பொன்னூதி மலையில் அமைந்துள்ளது. காங்கேயத்திலிருந்து 14 கி.மீ. தொலைவிலும், தாராபுரத்திலிருந்து 17 கி.மீ. தொலைவிலும், திருப்பூரிலிருந்து 38 கி.மீ. தொலைவிலும், ஈரோட்டில் இருந்து 60 கி.மீ. தொலைவிலும் மற்றும் கோயம்புத்தூரில் இருந்து 70 கி.மீ. தொலைவில் இக்கோவில் அமைந்துள்ளது.
# உத்தண்ட வேலாயுதசாமி கோயில், ஊதியூர்

## கோவில் விவரங்கள்

இந்த சைவ ஆலயம் காரண ஆகமம் மற்றும் சைவ சித்தாந்த தத்துவத்தை பின்பற்றுகிறது. இந்த கோவிலுக்கு 2 கால பூஜை நடத்தப்பட்டுள்ளது. இந்த கோவிலுக்கு 1500 ஏக்கர் நிலம் உள்ளது. இந்தக் கோயிலில் பங்குனி மாதத்தில் தினசரி விழாக்கள் மற்றும் ஆண்டு விழா நடைபெறுகின்றன.
# உத்தண்ட வேலாயுதசாமி கோயில், ஊதியூர்

## வரலாறு

இக்கோயில் ஒன்பதாம் நூற்றாண்டைச் சேர்ந்தது. இந்த கோவில் கொங்கு வேளாளர் கவுண்டர் சமூகத்திற்கு மிகவும் சிறப்பு வாய்ந்தது. திருப்புகழ் பாடலில்(பாடல் 611, 612) மலையை **ஊதிமலை** என்று குறிப்பிடப்பட்டுள்ளது. ஊதியூர்மலை முருகன் கோயில் கி.பி 9ஆம் நூற்றாண்டில் கட்டப்பட்டது.
# உத்தண்ட வேலாயுதசாமி கோயில், ஊதியூர்

## கோயில் அமைப்பு

இக்கோயிலில் காளிக்குமாரசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# உத்தண்ட வேலாயுதசாமி கோயில், ஊதியூர்

## கோவில் சிறப்பு

மலைகளில் முருகனுக்கு அர்ப்பணிக்கப்பட்ட திராவிடக் கட்டடக்கலையில் கட்டப்பட்ட ஊரின் முக்கிய சிவாலயம் உத்தண்ட வேலாயுதசாமி கோவில் ஆகும். இது மாவட்டம் முழுவதும் ஆயிரக்கணக்கான மக்களை ஈர்க்கிறது. தொல்பொருள் ஆராய்ச்சியாளர்களால் கண்டுபிடிக்கப்பட்ட கி.பி. 9-ஆம் நூற்றாண்டைச் சேர்ந்த, தமிழில் நிறைய பழங்கால கல்வெட்டுகள் உள்ளன. இது தரையிலிருந்து 100 படிகள் மலைகளின் மேல் அமைந்துள்ளது. பழனி பாத யாத்திரை பக்தர்களுக்கு இது முக்கியமான இடம்.  
திருக்கோவில் நுழைவு வாசல் தென்புறம் அமைந்துள்ளது. கிழக்கில் ராஜகோபுரம் வாசலுடன் காணப்படுகிறது. கருவறையில், உத்தண்ட வேலாயுத சுவாமி, கிழக்கு நோக்கி ஐந்தடி உயரத்தில் காட்சி தருகின்றார். இவரின் கோலம் மேற்கு நோக்கிய பழனி ஆண்டவரைத் தரிசித்தவாறு அமைந்துள்ளது குறிப்பிடத்தக்கது. மூலவரை கொங்கண சித்தர் உருவாக்கியதாகத் தலவரலாறு கூறுகிறது. இவருக்குத் துணையாக விநாயகப் பெருமான் மற்றும் பைரவர் சன்னிதிகள் அமைந்துள்ளன.  
இந்த ஆலயத்தில் பவுர்ணமி, சஷ்டி, பங்குனி உத்திர விழாக்கள் சிறப்பாக நடைபெறும். பவுர்ணமி நாட்களில் நள்ளிரவு வரை சுவாமி தரிசனம் செய்யலாம். இக்கோயில் பழனியில் உள்ள தெண்டாயுதபாணி கோயிலுக்கு நிகரான சக்தி பெற்றதாகும்.
# உத்தண்ட வேலாயுதசாமி கோயில், ஊதியூர்

## கோவில் சிறப்பு

#### திப்பு சுல்தான் மற்றும் கோவில்

18 ஆம் நூற்றாண்டில், திப்பு சுல்தான் மன்னன் வேலாயுத சுவாமி திருவுருவச்சிலையின் தலை, கை , கால்களில் வெட்டியதாகவும், இதனால் கோபமுற்ற சித்தர்கள் திப்புசுல்தானை நீ இந்த சிலையை எப்படி வெட்டினாயோ அதுபோலவே எத்தை முறை வெட்டினாயோ அத்தனை மாதங்களில் இறப்பாய் என சாபம் கொடுத்ததாகவும் அதுபோலவே திப்புசுல்தான் இறந்ததாகவும் கூறப்படுகிறது. இன்று இந்த கோயிலில் அந்த வெட்டுப்பட்ட சிலை உள்ளது.
# உத்தண்ட வேலாயுதசாமி கோயில், ஊதியூர்

## இந்த தலத்தில் பாடப்பெற்ற திருப்புகழ்

#### பாடல்

<blockquote>ஆதிமக மாயி யம்பை தேவிசிவ னார்ம கிழ்ந்த  
ஆவுடைய மாது தந்த ...... குமரேசா  
ஆதரவ தாய்வ ருந்தி யாதியரு ணேச ரென்று  
ஆளுமுனை யேவ ணங்க ...... அருள்வாயே  
பூதமது வான வைந்து பேதமிட வேய லைந்து  
பூரணசி வாக மங்க ...... ளறியாதே  
பூணுமுலை மாதர் தங்கள் ஆசைவகை யேநி னைந்து  
போகமுற வேவி ரும்பு ...... மடியேனை  
நீதயவ தாயி ரங்கி நேசவரு ளேபு ரிந்து  
நீதிநெறி யேவி ளங்க ...... வுபதேச  
நேர்மைசிவ னார்தி கழ்ந்த காதிலுரை வேத மந்த்ர  
நீலமயி லேறி வந்த ...... வடிவேலா  
ஓதுமறை யாக மஞ்சொல் யோகமது வேபு ரிந்து  
ஊழியுணர் வார்கள் தங்கள் ...... வினைதீர  
ஊனுமுயி ராய்வ ளர்ந்து ஓசையுடன் வாழ்வு தந்த  
ஊதிமலை மீது கந்த ...... பெருமாளே.</blockquote>
**சொல் விளக்கம்**  
| ஆதிமக மாயி யம்பை | முதன்மை பெற்ற மாபெரும் தாயாரும், அம்பாளும் |  |
| --- | --- | --- |
| தேவி சிவனார்மகிழ்ந்த ஆவுடைய மாது | தேவியும், சிவபிரான் மகிழ்கின்ற ஆவுடையாள்* என்ற பெயர் கொண்டவளுமான உமாதேவியார் |  |
| தந்த குமரேசா | பெற்றருளிய குமாரக் கடவுளே |  |
| ஆதரவதாய் வருந்தி | அன்புடன் மனம் கசிந்து உருகி |  |
| ஆதியருணேச ரென்று | முழுமுதலாகிய செம்பொருள் ஈசனே என்று துதித்து |  |
| ஆளும் உனையே வணங்க அருள்வாயே | ஆட்கொள்கின்ற உன்னை வணங்க அருள்வாய். |  |
| பூதமதுவான ஐந்து பேதமிடவே அலைந்து | ஐந்து பூதங்களின் மாறுபாட்டால் உண்டாகிய இந்த உடம்போடு எங்கெல்லாமோ
அலைந்து, |  |
| பூரண சிவாகமங்கள் அறியாதே | நிறைவான சிவ ஆகமங்களைத் தெரிந்துகொள்ளாமல் |  |
| பூணுமுலை மாதர் தங்கள் | நகைகள் அணிந்த மார்புடைய பெண்களின் |  |
| ஆசைவகை யேநி னைந்து | விதவிதமான ஆசைகளையே நினைந்து |  |
| போகமுறவே விரும்பும் அடியேனை | இன்பம் சுகிக்கவே விரும்பும் என்னை |  |
| நீதயவதாய் இரங்கி | நீ மிக்க கருணை கொண்டு இரக்கப்பட்டு |  |
| நேசவருளே புரிந்து | அன்போடு திருவருள் புரிந்து |  |
| நீதிநெறியே விளங்க | சைவ நீதியும் சன்மார்க்க நெறியும் விளங்குமாறு |  |
| உபதேச நேர்மை | எனக்கு உபதேசம் செய்த தன்மையானது, |  |
| சிவனார் திகழ்ந்த காதிலுரை | சிவபிரானின் விளங்கும் காதில்உரைத்த |  |
| வேத மந்த்ர | ஓம் என்னும் பிரணவ மந்திரப் பொருளே ஆகும் |  |
| நீலமயி லேறி வந்த | அவ்வாறு எனக்கு உபதேசிக்க நீலமயிலில்ஏறி வந்தருளிய, |  |
| வடிவேலா | கூர்மையான வேலாயுதத்தைக் கொண்ட கடவுளே |  |
| ஓதுமறை யாகமஞ்சொல் | ஓதப்படும் வேதங்கள், ஆகமங்கள்ஆகியவை கூறும் |  |
| யோகமதுவே புரிந்து | சிவயோகத்தையே செய்து |  |
| ஊழியுணர்வார்கள் தங்கள் | விதியின் வழியை நன்கு உணரும்பெரியோர்களின் |  |
| வினைதீர | வினைகள் தீருமாறு |  |
| ஊனும் உயிராய் வளர்ந்து | அவர்களின் உடலோடும் உயிரோடும் கலந்து வளர்ந்து |  |
| ஓசையுடன் வாழ்வு தந்த | கீர்த்தியுடன் சிவானுபவ வாழ்வைத் தந்த |  |
| ஊதிமலை மீது உகந்த பெருமாளே. | ஊதிமலை மேல் உள்ளம் உவந்து வாழும் பெருமாளே | } |
ஆவுடையாள் என்றால் பசு ஏறும் பிராட்டி - திருப்பரங்குன்றத்தில் உள்ள பார்வதி தேவிக்கு ஆவுடை நாயகி எனப் பெயர் உண்டு.